Държавен вестник, бр. 30, 2026 г., стр. 13

БРОЙ  30	
Д Ъ Р Ж А В Е Н  В Е С Т Н И К 	
СТР.  13   
ни науки се дефинират в нарочен правилник 
(вътрешни правила).“
§ 3. В чл. 20 се правят следните изменения 
и допълнения:
1. Досегашният текст става ал. 1 и в нея 
думите „Закона за развитието на академичния 
състав в Република България“ се заменят със 
„Закона за висшето образование, Закона за 
насърчаване на научните изследвания и инова­
циите и Закона за развитието на академичния 
състав в Република България“.
2. Създава се ал. 2:
„(2) Научният съвет по библиотечно-инфор­
мационни науки:
1. определя научната политика на Нацио­
налната библиотека и предприема действия 
по акредитация на докторски програми;
2. приема плановете за научноизследова­
телската дейност на Националната библиотека 
и регионалните библиотеки и отчетите за 
тяхното изпълнение;
3. приема завършените планови и договорни 
изследвания;
4. приема по предложение на директора 
бюджета на Научния съвет и контролира 
изпълнението му;
5. зачислява и отчислява докторанти по 
акредитираните му докторски програми;
6. обучава докторанта, избира научния му 
ръководител, утвърждава учебния му план и 
ежегодно го атестира;
7. взема решения за обявяване на конкурси 
за заемане на академични длъжности и пра­
ви предложения за освобождаване на лица, 
заемащи академични длъжности;
8. извършва избори за заемане на акаде­
мични длъжности съгласно установения от 
закона ред;
9. избира редакционните колегии на 
периодичните издания на Националната
библиотека и избира редакторите на сборници;
10. произнася се по други въпроси съоб­
разно своята компетентност по действащото 
законодателство.“
3. Създава се ал. 3:
„(3) Заседанията на Научния съвет по биб­
лиотечно-информационни науки са редовни, 
ако присъстват повече от половината от чле­
новете му. Решенията на Научния съвет по 
библиотечно-информационни науки се вземат 
с обикновено мнозинство и с явно гласуване.“
4. Създава се ал. 4:
„(4) Заседанията на научния съвет са пуб­
лични, освен когато законът предвижда друго.“
5. Създава се ал. 5:
„(5) Докторантите в Националната библио­
тека „Св. св. Кирил и Методий“ се ползват 
със статута и правата по чл. 67 и 70 от Закона 
за висшето образование.“
§ 4. В чл. 25 накрая се добавя „и научни 
организации“. 
§ 5. В чл. 27, ал. 1 се създава т. 11:
„11. извършват научни изследвания в об­
ластта на библиотекознанието, библиогра­
фознанието, книгознанието, информационните 
технологии.“
§ 6. В чл. 28 се създава ал. 5:
„(5) Към регионалните библиотеки се съз­
дават научни групи от специалисти с научна 
степен или заемащи академична длъжност. 
Научните групи се ръководят от директора 
на регионалната библиотека и се подчиняват 
в методическо отношение на Научния съвет 
по библиотечно-информационни науки на 
Националната библиотека.“
Законът е приет от 51-вото Народно съб­
рание на 18 март 2026 г. и е подпечатан с 
официалния печат на Народното събрание.
Председател на Народното събрание: 
Рая Назарян
1519
УКАЗ № 131
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за прозрачност при представител­
ство на интереси, приет от 51-вото Народно 
събрание на 19 март 2026 г.
Издаден в София на 25 март 2026 г. 
Президент на Републиката:
Илияна Йотова
Подпечатан с държавния печат.
Министър на правосъдието:
Андрей Янкулов
ЗАКОН
за прозрачност при представителство на 
интереси
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда условията и реда 
за осъществяване на представителство на 
интереси пред органите на публичната власт 
в Република България.
Чл. 2. При отчитане на конституционното 
право на изразяване на мнение и на подаване 
на жалби и сигнали до органите на власт 
законът има за цел да осигури:
1. прозрачност на контактите с предста­
вителите на публичната власт;